Когато избирате дюбели е важно да прецените къде точно ще бъде поставен той. Това е от съществено значение, тъй като някои стени са по-здрави и е необходимо да бъде подбран дюбел, предназначен специално за тези случаи.
Другият важен аспект е преценяването на дълбочината, на която да се пробие дупката. Използвайки правилната дължина на дюбела ще си гарантирате не само достатъчно здраво захващане на предмета, но и ще предотвратите използването на прекалено голям дюбел. А това е от съществено значение не само за естетическия краен резултат, но и когато на по-голяма дълбочина в съответната стена има компоненти, които не бива да се засягат.
Необходимо е да съблюдавате и за правилното комбиниране на компонентите от системата свредло – дюбел – винт. Това до голяма степен зависи от здравината, която искате да си осигурите – т. е. от теглото, което следва да бъде окачено.